Un britanic a dat în judecată YouTube, pentru că platforma ar promova conținut ce dă dependență copiilor. Cere 3 miliarde de dolari daune.
Un britanic a dat în judecată Youtube şi compania care deţine platforma, Google. El cere daune de 3 miliarde de dolari pentru conţinutul postat pe Youtube. Duncan McCann, cercetător la New Economics Foundation, spune că Youtube încalcă legea GDPR.
Un britanic se revoltă împotriva Youtube. Tată a trei copii, el acuză că platforma de video streaming ţinteşte ilegal promovarea conţinutului care creează dependenţă copiilor.Tot el acuză că datele utilizatorilor sunt folosite pentru reclame, așa că încalcă regulile GDPR.Duncan McCann spune că reprezintă 5 milioane de copii în acest proces şi cere daune de trei miliarde de dolari. E susținut de o organizație non-profit, Foxglove, specializată în drepturi în domeniul tehnologiei.Netflix a lansat recent un film despre pericolul reţelelor sociale, numit The Social Dilemma. În acesta, experţi care au lucrat Google, Facebook sau Twitter expun rețeta manipulării din spatele giganților social media.